cyanic-selkie/wikianc huggingface dataset:
இந்திய அறிவியல் விருது
அளவுகோல்கள்
மருத்துவம், பொறியியல் மற்றும் விவசாயம் உள்ளிட்ட அறிவியலில் சாதனை படைத்தவர்களை பாராட்டி ஆண்டுதோறும் இந்திய அறிவியல் விருது வழங்கப்படுகிறது. பெறுபவர் ஒரு விஞ்ஞானியாக இருப்பார். எந்த வயது வரம்பும் இல்லை, அவர் ஒரு அற்புதமான அறிவியல் ஆராய்ச்சியை மேற்கொண்வராக இருப்பார். அந்த ஆராய்ச்சி பரவலாக நிரூபிக்கப்பட்டு ஏற்றுக்கொள்ளப்பட்டிருக்க வேண்டும். மேலும் முதன்மையாக இந்தியாவில் செய்யப்பட்டிருக்கும். அசல் தன்மை மற்றும் புதுமையான வெளியீடுகள் வெறும் அளவை விட முக்கியமானதாகும். நாட்டின் அறிவியல் வளர்ச்சிக்கான பங்களிப்பு மிகப்பெரிய தாக்கத்தை ஏற்படுத்த வேண்டும். குழுக்கள் அல்லது நிறுவனங்கள் இந்த விருதைப் பெற தகுதியற்றவை. ஒன்றுக்கு மேற்பட்ட நபர்கள் தகுதி பெற்றிருந்தாலும், ஒரு வருடத்தில் அதிகபட்சம் இரண்டு வெற்றியாளர்கள் மட்டுமே பரிசு பெற முடியும்.
நிறுத்தம்
2010 ஆம் ஆண்டுக்குப் பிறகு, அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசுடன் இணைந்ததைத் தொடர்ந்து இந்திய அறிவியல் விருது நிறுத்தப்பட்டது. அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசின் நிதிநிலை ஒதுக்கீடு அதற்கேற்ப அதிகரிக்கப்பட்டது.
புற இணைப்புகள்
பகுப்பு:அறிவியல் விருதுகள் பகுப்பு:இந்திய அறிவியல், பயனறிவியல்சார் பரிசுகள்
பரித் அப்பாசோவ்
பரித் அப்பாசோவ் (Farid Abbasov) அசர்பைசான் நாட்டைச் சேர்ந்த சதுரங்க கிராண்டு மாசுட்டர் ஆவார். இவர் 1979 ஆம் ஆண்டு சனவரி 31 ஆம் நாள் பிறந்தார். பன்னாட்டு சதுரங்கக் கூட்டமைப்பு இவருக்கு வழங்கியுள்ள பிடே தரமதிப்பு புள்ளிகள் 2558  ஆகும். உலக சதுரங்கத் தரவரிசையில் இவர் 378 ஆவது இட்த்தையும் இவரது நாட்டில் 8 ஆவது இடத்தையும் பிடித்துள்ளார். ஐரோப்பிய இளையோர் சதுரங்க சாம்பியன் பட்டப் போட்டியில் 1997 ஆம் ஆண்டு பரித் இரண்டாவது இட்த்தைப் பிடித்தார். 2001 ஆம் ஆண்டு இவருக்கு அனைத்துலக மாசுட்டர் பட்டம் வழங்கப்பட்டது.
சாதனைகள்
2007 ஆம் ஆண்டு சுவீடனின் லகோல்ம் நகரில் நடைபெற்ற போட்டியில் இவர் தங்கப் பதக்கம் வென்றார். இங்கு எதிர்பாராவிதமாக இவர் தங்கியிருந்த விடுதியின் அறைக்கதவு உடைக்கப்பட்டு மடிக்கணினி, விமானப் பயணச்சீட்டு மற்றும் பிற ஆவணங்கள் அனைத்தும் திருடப்பட்டன. கடந்த ஒன்பது ஆண்டுகளாக பரித் அசர்பைசானின் இளையோர் சதுரங்க அணியின் பயிற்சியாளராக இருந்து வருகிறார்.
மேற்கோள்கள்
பகுப்பு:வாழும் நபர்கள் பகுப்பு:1979 பிறப்புகள் பகுப்பு:சதுரங்க கிராண்டு மாசுட்டர்கள் பகுப்பு:சதுரங்க வீரர்கள் பகுப்பு:அசர்பைஜான் நபர்கள்
பரதநாட்டியத் தலைப்புக்களின் பட்டியல்
மேற்கோள்கள்
பகுப்பு:பரதநாட்டியம்
தொடருந்துகள் மோதல் எதிர்ப்புக் கருவி
தொடருந்துகள் மோதல் எதிர்ப்பு சாதனம் என்பது இந்திய இரயில்வேயில் பயன்படுத்தப்படும் தானியங்கி தொடருந்து பாதுகாப்பின் ஒரு வடிவமாகும்.
கண்ணோட்டம்
தொடருந்துகள் மோதல் எதிர்ப்பு தானியங்கி கருவியை ராஜாராம் போஜ்ஜியால் கண்டுபிடிக்கப்பட்ட தொடருந்துகள் மோதல் தடுப்பு அமைப்பாகும். இது இந்திய அரசின் ரயில்வே அமைச்சகம்த்தின் பொதுத் துறை நிறுவனமான கொங்கண் ரயில்வே நிறுவனத்தின் காப்புரிமை பெற்றது. தொடருந்துகள் மோதல் எதிர்ப்புக் கருவியை பல கட்ட ப்ரிசோதனைகளுக்குப் பிறகு பயனுள்ளதாக இருப்பது கண்டறியப்பட்டது.
இருப்புப்பாதை சந்திக்கடவுகள்
தொடருந்துகள் ஆளில்லா சந்திக்கடவுகளை கடப்பதற்கு முன்னர்  தொடருந்துகளின் வேகத்தை மணிக்கு 30 கிலோ மீட்டர் ஆக கட்டுப்படுத்துகிறது. மனிதர்கள் இயக்கும் சந்திக்கடவுகளில் மற்றும் ஆளில்லா சந்திக்கடவுகளில் தொடருந்துகள் வரும் செய்தியை எச்சரிக்கிறது.
ஒரு தொடருந்தின் மோதல் எதிர்ப்பு கருவியிலிருந்து அனுப்பப்படும் எச்சரிக்கை சமிக்ஞை மூன்று கிலோ  மீட்டர் சுற்றளவில் உள்ள அனைத்து தொடருந்துகள் மற்றும் தொடருந்து நிலையங்களுக்குச் சென்றடைவதுடன், தொடருந்துகளை தானாவே நிறுத்துவதற்கு நெருக்கடித்-தடையன்களை பயன்படுத்துகிறது.
இந்த மோதல் எதிர்ப்பு சாதனத்தின் பயன்பாடு நடுப்பகுதி மோதல்களைத் தடுப்பது மட்டுமல்லாமல், தொடருந்து நிலையத்தின் சரக்கு முற்றங்களில் மோதல்கள் நிகழ்வதைத் தடுக்கவும் மேம்படுத்தப்பட்டுள்ளது. புதிதாக வடிவமைக்கப்பட்ட இக்கருவி சமிக்கை அமைப்புகளுடன் ஒருங்கிணைக்கப்பட்டுள்ளது. ஒரு நிலையத்திலிருந்து, மற்றொரு நிலையத்திற்கு இரயில்கள் நெருங்கும் போது, மோதல் போன்ற நிலைமைகள் உணரப்பட்டால், தகுந்த முறையில் வினைபுரியும் வகையில் இக்கருவிகள் ஒன்றுடன் ஒன்று இணைக்கப்பட்டுள்ளது.
எதிர்காலம்
இந்திய இரயில்வே தனது பரந்த பாதையில் 1,736 கிலோ மீட்டர் (1,079 மைல்) தொலைவை உள்ளடக்கிய வடகிழக்கு எல்லை இரயில் பாதையில் வெற்றிகரமாக தொடருந்துகள் மோதல் எதிர்ப்பு சாதனத்தைச் சோதனை செய்துள்ளது. தற்போது கொங்கண் இருப்புப்பாதையில் 760 கிலோ மீட்டர் (470 மைல்) தொலைவிற்கு தொடருந்துகள் மோதல் எதிர்ப்பு சாதனத்தை நிறுவப்பட்டுள்ளது.
புதிய மோதல் எதிர்ப்பு சாதனத்தின் இரண்டாம் பதிப்பு-II, தற்போது தொடருந்து மோதல் தவிர்ப்பு அமைப்பு (TCAS) என அழைக்கப்படுகிறது. இது ஆராய்ச்சி வடிவமைப்புகள் மற்றும் தரநிலைகள் அமைப்பால் (RDSO) உருவாக்கப்படுகிறது. மோதல் எதிர்ப்பு சாதனம் போலல்லாமல், இது தானியங்காகச் செயல்படும் ஒரு விநியோகிக்கப்பட்ட அமைப்பாகும். புதிய மோதல் எதிர்ப்பு சாதனத்தின் இரண்டாம் பதிப்பு-II இரயில்களுக்கு இடையேயான தொடர்பைக் கட்டுப்படுத்தும் ஒரு மையப்படுத்தப்பட்ட அமைப்பாக இருக்கும். இது இரயில்வே சமிக்கை அமைப்புகளுடன் ஆழமான இணைப்பைக் கொண்டுள்ளது.
மேற்கோள்கள்
பகுப்பு:இந்திய இரயில்வே பகுப்பு:தொடருந்து தானியங்கிப் பாதுகாப்புக் கருவிகள்
கிளெயார் கோவான்
கிளெயார் கோவான் (Claire Cowan, பிறப்பு: செப்டம்பர் 18 1981), தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர். இவர் இரண்டு தேர்வுத் துடுப்பாட்டப் போட்டிகளில் கலந்து கொண்டுள்ளார். 2003 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1981 பிறப்புகள் பகுப்பு:வாழும் நபர்கள்
ஏர்பஸ் ஏ380
ஏர்பஸ் ஏ380 (Airbus A380) எனப்படுவது உலகின் மிகப்பெரிய பயணிகள் வானூர்தியாகும். இது நீண்டதூர, அகலவுடல், இரண்டடுக்குகள்  கொண்ட வர்த்தக பயணிகள் விமானமாகும். பிரான்ஸ் நாட்டின் ஏர்பஸ் வானூர்தி நிறுவனத்தின் தயாரிப்பான இந்த விமானம் எமிரேட்ஸ் விமான சேவையால் அதிக அளவு பயன்படுத்தப்படுகிறது. இந்த விமானத்தில் சுமார் 850 பயணிகள் பயணிக்க முடியும். இந்த விமானத்திற்கு 28 ஏப்ரல் 2015 அன்று 10 வயது நிறைவடைகிறது.
மேற்கோள்கள்
பகுப்பு:வான் போக்குவரத்து பகுப்பு:விமானம்
மாசூட்டுதல்
குறைக்கடத்திகளில் மாசுக்கள் என்பவை வேதியல் மாசுக்களைக் குறிக்கின்றன. உதாரணமாக தூய சிலிகான் சில்லுகளில் சிலிகான் அணுக்கள் மட்டுமே சகப்பிணைப்பில் இருக்கும். சிலிகானின் இணைதிறன் எலக்ட்ரான்கள் நான்கு என்பதால், சிலிகான் படிகங்களில் ஒரு சிலிகான் அணு மேலும் நான்கு சிலிகான் அணுக்களுடன் பிணைப்பில் இருக்கும், அப்படி சகப்பிணைப்பிலுள்ள சிலிகான் அணுக்களுள் ஒன்றை நீக்கிப் இணைதிறன் நான்கிற்கு மேற்பட்டோ அல்லது குறைவாகவோவுள்ள வேறு அணுக்களை இடமாற்றம் செய்யும் போது அவை மாசுக்கள் என அழைக்கப்படுகின்றன. உதாரணமாக இணைதிறன் மூன்று கொண்ட போரான் அணுக்களையோ அல்லது இணைதிறன் ஐந்து கொண்ட பாஸ்பரஸ் அணுக்களையோ சிலிகான் அணுக்களுக்குப் பதிலாக உட்புகுத்தலாம். சிலிகான் படிகங்களில் சிலிகான் அணுக்களுக்குப் பதிலாக உட்புகுத்தப்படும் வேதியணுக்கள் மாசுக்கள் என வழங்கப்படுகின்றன. பெரும்பாலும் சிலிகான் அணுக்களும், மாசுக்களும் 1000000:1 என்ற விகிதத்தில் (பயன்பாட்டிற்கேற்றவாரு விகிதங்கள் மாறுபடவும் செய்யலாம்) இருக்குமாறு உற்பத்தி செய்யப்படுகின்றன.
பகுப்பு:மின்னணுவியல்
பெரியாம்பட்டி ஊராட்சி
பெரியாம்பட்டி ஊராட்சி (Periyampatti Gram Panchayat), தமிழ்நாட்டின் தர்மபுரி மாவட்டத்தில் உள்ள காரிமங்கலம் வட்டாரத்தில் அமைந்துள்ளது. இந்த ஊராட்சி, பாலக்கோடு சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6370 ஆகும். இவர்களில் பெண்கள் 3008 பேரும் ஆண்கள் 3362 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தமிழ்நாட்டுத் தமிழில் வழங்கும் பிற மொழிச் சொற்களின் பட்டியல் - உண்பொருள்
தமிழ்நாட்டின் தற்போதைய பயன்பாட்டிலுள்ள தமிழ் மொழியில் உண்பொருள் எனும் தலைப்பின் கீழ் கலந்துள்ள பிற மொழிச் சொற்களின் அட்டவணை இது.
(தமிழில் உண்பொருள் எனும் தலைப்பில் கலந்துள்ள இதுபோன்ற பிற மொழிச் சொற்களை இப்பட்டியலில் சேர்க்கலாம்.)
உசாத்துணை
பகுப்பு:தமிழில் பிற மொழிச் சொற்கள்
அனுராதா கபூர்
அனுராதா கபூர் (Anuradha Kapur) ஓர் இந்திய நாடக இயக்குனரும், நாடக பேராசிரியரும் ஆவார். இவர் மூன்று தசாப்தங்களுக்கும் மேலாக தேசிய நாடகப் பள்ளியில் நாடகங்களை கற்பித்தார். மேலும், ஆறு ஆண்டுகள் (2007-2013) தேசிய நாடகப் பள்ளியின் இயக்குநராக இருந்தார். 2004 இல் நாடக இயக்குனராக பணியாற்றியதற்காக, சங்கீத நாடக அகாதமி விருது இவருக்கு வழங்கப்பட்டது. 2016 ஆம் ஆண்டில், நாடகத்துறையில் சிறந்து விளங்கியதற்காக ஜெ. வசந்தன் வாழ்நாள் சாதனையாளர் விருது இவருக்கு வழங்கப்பட்டது. ஒரு இயக்குனராக இவரது பணி அதன் திறந்த மற்றும் ஊடாடும் தன்மைக்காக குறிப்பிடப்படுகிறது.
ஆரம்ப கால வாழ்க்கை
அனுராதா கபூர் 1951 இல் நைனித்தாலில் பிறந்தார். இவர் புதுதில்லியின் நவீனப் பள்ளியின் முதல்வராக இருந்த எம். என். கபூரின் மகள் ஆவார். கலை வரலாற்றாசிரியரும் விமர்சகருமான அமிர்தா கபூரின் சகோதரியும் ஆவார். புதுதில்லியின் நவீனப் பள்ளியில் தனது பள்ளிப்படிப்பை முடித்த பிறகு, தில்லியின் மிராண்டா ஹவுஸ் கல்லூரியில் ஆங்கிலம் பயின்றார். 1973 இல் தில்லி பல்கலைக்கழகத்தில் ஆங்கிலத்தில் முதுகலைப் பட்டம் பெற்றார்.
தொழில்
அனுராதா கபூர் தில்லி பல்கலைக்கழகத்தின் பாரதி கல்லூரியில் ஆங்கில விரிவுரையாளராக தனது கற்பித்தல் வாழ்க்கையைத் தொடங்கினார். இருப்பினும், தான் நாடகத்தை ஒரு தொழிலாக தொடர விரும்புகிறார் என்பதில் எப்போதும் உறுதியாக இருந்தார். மாணவ நாட்களில், இவர் ஓம் சிவபுரி தலைமையிலான திசாந்தர் என்ற நாடகக் குழுவில் உறுப்பினராக இருந்தார். மேலும் மோகன் ராகேஷின் அடே-அதுரே உட்பட பல நாடகங்களில் நடித்தார். இங்கிலாந்தின் இலீட்ஸ் பல்கலைக்கழகத்தில் நாடகம் மற்றும் நாடகக் கலைகளில் முதுகலைப் பட்டம் பெற கல்லூரியில் இருந்து விடுப்பு பெற்றார். இறுதியில் இவர் தனது முனைவர் ஆராய்ச்சியை முடித்தார்.
1981 ஆம் ஆண்டில், இவர் தேசிய நாடகப் பள்ளியின் இணைப் பேராசிரியராக சேர்ந்து, பின்னர் பேராசிரியராக ஆனார், மேலும் இவர் ஓய்வு பெறும் வரை தேசிய நாடகப் பள்ளியுடன் இருந்தார். இந்த காலகட்டத்தில், நாடகங்கள் மற்றும் திரைப்படங்களில் முத்திரை பதித்த பல மாணவர்களுக்கு இவர் கற்பித்தார். அவர்களில் சிலர் சீமா பிஸ்வாஸ், இர்பான் கான், ராஜ்பால் யாதவ், நவாசுதீன் சித்திகி மற்றும் அதில் உசைன் ஆகியோர் அடங்குவர்
சூலை 2007 இல், இவர் ஐந்து வருட காலத்திற்கு தேசிய நாடகப் பள்ளியின் இயக்குனராக நியமிக்கப்பட்டார். பின்னர் சூலை 2013 வரை ஒரு வருடம் பதவி நீட்டிக்கப்பட்டது. இவர் தேசிய நாடகப் பள்ளியின் ரெபர்டரி நிறுவனத்தின் தலைவராகவும் இருந்தார். தில்லி அம்பேத்கர் பல்கலைக்கழகத்தின் கலாச்சார மற்றும் படைப்பாக்க வெளிப்பாடுகள் பள்ளியில் வருகை பேராசிரியராக உள்ளார்.
இவர், இந்தியாவிலும் வெளிநாட்டிலும் பல நிறுவனங்களில் கற்பித்துள்ளார். 2016-2017 ஆம் ஆண்டில், பெர்லினின் பிரீ யுனிவர்சிட்டட்டில் சக ஊழியராக இருந்தார்.
பணி
ஒரு இயக்குனராக இவரது பணியின் ஒரு தனித்துவமான அம்சம் அதன் திறந்த மற்றும் ஊடாடும் தன்மையாகும். இவர் காட்சி மற்றும் நிகழ்படக் கலைஞர்கள் மற்றும் திரைப்படத் தயாரிப்பாளர்களுடன் இணைந்து பணியாற்றியுள்ளார். அர்பிதா சிங், புபன் காகர், மதுஸ்ரீ தத்தா, நளினி மலானி, நீலிமா ஷேக் மற்றும் விவன் சுந்தரம் ஆகியோர் இவருடன் பணியாற்றியவர்கள். ஓவியர்கள், இசைக்கலைஞர்கள், எழுத்தாளர்கள் மற்றும் நாடக பயிற்சியாளர்களின் ஒரு குழுவான விவாதியின் நிறுவன உறுப்பினர்களில் ஒருவராகவும் உள்ளார்.
வெளி இணைப்புகள்
பகுப்பு:சங்கீத நாடக அகாதமி விருது பெற்றவர்கள் பகுப்பு:1951 பிறப்புகள் பகுப்பு:வாழும் நபர்கள்
பெண்ணலூர்பேட்டை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நார்வே வனம் மற்றும் இயற்கை நிறுவனம்
அர்னே பார்டலன் இயக்குநர் பொறுப்பு வகிக்கிறார்.
ஜூன் 30, 2015 ஆம் ஆண்டு சூன் மாதம் 30 ஆம் தேதியன்று இந்நிறுவனம் நார்வே உயிரியல் பொருளாதார ஆராய்ச்சி அமைப்புடன் இணைக்கப்பட்டது.
மேற்கோள்கள்
பகுப்பு:நோர்வேயில் கல்வி
மேடான்
மேடான் (Medan) Kota Medan) இந்தோனேசியாவின் வடக்கு சுமத்ரா மாகாணத்தின் தலைநகராகும். இது இந்தோனேசியா நான்காவது பெரிய நகரமாகும். சாவகம் தீவிற்கு வெளியில் உள்ள பெரிய நகரும் இதுவே. இந்தோனேசியாவின் மேற்குப் பகுதியின் நுழைவாயிலாக மேதன் நகரம் உள்ளது, இது பெலவன் துறைமுகம் மற்றும் கோலாமாமு சர்வதேச விமான நிலையம் ஆகியவை இந்தோனேசியாவின் இரண்டாவது பெரிய விமான நிலையமாகும். நகர மையத்திலிருந்து துறைமுகம் மற்றும் விமான நிலையத்திற்கு அணுகல் சுங்கச்சாவடிகள் மற்றும் ரயில்களால் பூர்த்தி செய்யப்படுகிறது. இந்தோனேசியாவில் விமான நிலையங்களை ரயில்களுடன் ஒருங்கிணைத்த முதல் நகரம் மேதன். மலாக்கா நீரிணை எல்லையானது இந்தோனேசியாவில் மேடனை மிக முக்கியமான வர்த்தகம், தொழில் மற்றும் வணிக நகரமாக மாற்றுகிறது.
பகுப்பு:இந்தோனேசிய நகரங்கள்
சிறுகதை
சிறுகதை என்பது சுருக்கமான, கதை கூறும் புனைவுவகை உரைநடை இலக்கியமாகும். இது பெரும்பாலும் ஒரு மையக் கருவினை அல்லது நிகழ்ச்சியின் அனுபவத்தை விவரிக்கும் இலக்கிய வகையாகும். சிறுகதை பொதுவாக குறும் புதினம் மற்றும் நாவலை விடச் சுருக்கமானதாகும்.
ஸ்ரீவர்தன் தாலுகா
ஸ்ரீவர்தன் தாலுகா, இந்தியாவின் மகாராட்டிரா மாநிலத்தின் ராய்கட் மாவட்டத்தின் 8 தாலுகாக்களில் ஒன்றாகும். இதன் நிர்வாகத் தலைமையிடம் ஸ்ரீவர்தன் நகரம் ஆகும். இத்தாலுகா 1 நகராட்சியும், 1 கணக்கெடுப்பில் உள்ள ஊர் மற்றும் 78 வருவாய் கிராமங்களையும் கொண்டுள்ளது.
சிறுகதை
தமிழில் சிறுகதை வடிவம் எவரால் முதலில் கொண்டுவரப்பட்டது என்பதுகுறித்து விவாதம் உள்ளது. பாரதியாரின் ரயில்வே ஸ்தானம் என்ற சிறுகதையே முக்கியமான முதல் சிறுகதை என்பார்கள். உண்மையில் பாரதியின் முதல் சிறுகதை 1905ல் தொடங்கி - அவர் ஆசிரியப் பொறுப்பில் இருந்த சக்கரவர்த்தினி என்ற இதழில்- பகுதிகளாக வெளியிடப்பட்ட 'துளஸிபயி என்ற இரஜபுதனக் கன்னிகையின் சரித்திரம்' என்பதாகும். ஆனால் சிறுகதை வடிவம் சரியாக அமைந்தது வ. வே. சு. ஐயர் எழுதிய மங்கையற்கரசியின் காதல் என்ற தொகுதியில் உள்ள குளத்தங்கரை அரசமரம் என்ற சிறுகதை என்பது பலரால் சொல்லப்பட்டுவரும் விவாதத்திற்குரிய கருத்தாகும். சிறுகதை என்ற புதிய இலக்கியவகை தமிழில் அறிமுகமானபோது - சிறுகதை என்பது என்ன?என்ற முடிவான, ஏற்றுக்கொள்ளத்தக்க கருத்து ஏதும் உருப்பெற்று நிலைபெறாத அக்காலகட்டத்தில் (1900-1920), பாரதியார், மாதவையா,வ.வே.சு. ஐயர் ஆகியோர் தத்தமக்கு வாகான வகையாகச் சோதனை முயற்சிகளாக எழுதினர். வ.வே.சு ஐயரே பிற்காலத்தில் நெடிய சரித்திரக் கதைகள் எழுதக் 'கைப்பழக்கமாகவே ' சிறுகதைகள் எழுதி வருவதாகத் தன் நண்பரொருவருக்கு எழுதிய கடிதத்தில் வார்த்தைப்படுத்தியுள்ளார்.
ஸ்ரீவர்தன் தாலுகா
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, ஸ்ரீவர்தன் தாலுகாவின் மொத்த மக்கள் தொகை 83,027  ஆகும். மக்கள் தொகையில் ஆண்கள் 38,517  மற்றும்  பெண்கள்  44,510 ஆக உள்ளனர். பாலின விகிதம் 1000 ஆண்களுக்கு 1,156 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 9017 - 11%  ஆகும். சராசரி எழுத்தறிவு 82.32%  ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 2,467   மற்றும்   9,476 ஆகவுள்ளனர். இதன் மக்கள் தொகையில் இந்துக்கள் 73.24%, இசுலாமியர்கள் 22.8%, பௌத்தர்கள் 3.3%, சமணர்கள் 0.36%, கிறித்துவர்கள் 0.09% மற்றும் பிறர் 0.21%  ஆக உள்ளனர்.
சிறுகதை
தாம் சுயமாகச் சிறுகதைகள் எழுதும் முன்னரே தாகூரின் வங்கமொழிச் சிறுகதைகளை மூலமொழியறிந்திருந்த பாரதியார் சிறப்பாக மொழிபெயர்த்துள்ளாரென்ற கருத்து ஏற்றுக்கொள்ளப்பட்டிருக்கும் நிலையில் பார்த்தால், பாரதியார் தமது சொந்தச் சிறுகதைகளைத் தாம் விரும்பிய-'சொல்புதிது, பொருள் புதிது' எனும் முற்போக்கு எண்ணப்படி வார்த்தளித்துள்ளாரென்ற ஏற்பே நியாயமானதாக இருக்கும்.
ஸ்ரீவர்தன் தாலுகா
மேற்கோள்கள்
பகுப்பு:ராய்கட் மாவட்டம் பகுப்பு:ராய்கட் மாவட்டத்தின் வட்டங்கள்
சிறுகதை
தற்காலத் தமிழ்ச் சிறுகதை வரலாற்றின் மூல மூவர்களான பாரதியார், மாதவையா, வ.வே.சு. ஐயர் ஆகிய மூவருமே 1925வாக்கில் இயற்கையடைந்துவிட்ட பின்னர் ஏற்பட்டிருந்த வெற்றிடக்காலம் நீண்டு தொடர்ந்து விடாமல்  தமிழ்ச்சிறுகதையில் மலர்ச்சிக்கு களம் அமைத்தது மணிக்கொடி சிற்றிதழாகும். இது டி. எஸ். சொக்கலிங்கம், ஸ்டாலின் சீனிவாசன் ஆகியோரால் நடத்தப்பட்டது. பின்னர் இதை முழுக்கமுழுக்க சிறுகதை இதழாக பி. எஸ். ராமையா வெளியிட்டார். இதில் புதுமைப்பித்தன், கு. ப. ராஜகோபாலன், ந. பிச்சமூர்த்தி, மௌனி போன்றவர்கள் சிறந்த சிறுகதைகளை எழுதினார்கள். இவர்கள் மணிக்கொடி தலைமுறை என்று சொல்லப்படுகிறார்கள்.
தமிழின் சிறந்த சிறுகதைகளை எழுதியவர்கள் என்று க. நா. சுப்பிரமணியம் [தெய்வஜனனம்.] சி. சு. செல்லப்பா [சரசாவின் பொம்மை], லா. ச. ராமாமிர்தம் [பாற்கடல்], ஜெயகாந்தன் [நான் என்னசெய்யட்டும் சொல்லுங்கோ], சுந்தர ராமசாமி [வாழ்வும் வசந்தமும்], கு. அழகிரிசாமி [ராஜா வந்திருக்கிறார்], தி. ஜானகிராமன் [பாயசம்], கி. ராஜநாராயணன் [பேதை] சுஜாதா போன்றோர்கள் குறிப்பிடப்படுகிறார்கள்.
= தமிழில், அயல் நாட்டினர் எழுதிய சிறுகதைகள் =
வெளி இணைப்புகள்
பகுப்பு:சிறுகதைகள்
மாமன் மச்சான்
மாமன் மச்சான் (Maaman Machan) 1984 ஆம் ஆண்டு வெளிவந்த தமிழ்த் திரைப்படமாகும். இராம நாராயணன் இயக்கத்தில் வெளிவந்த இத்திரைப்படத்தில் விஜயகாந்த், ஊர்வசி மற்றும் பலரும் நடித்துள்ளனர்.
வெளி இணைப்புகள்
பகுப்பு:1984 தமிழ்த் திரைப்படங்கள்‎ பகுப்பு:விஜயகாந்த் நடித்துள்ள திரைப்படங்கள் பகுப்பு:மனோரமா நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள்
கமல் கிஷோர் பகத்
கமல் கிஷோர் பகத் என்பவா்  அனைத்து ஜார்கண்ட் மாணவர்கள் ஒன்றியத்தைச் சாா்ந்த அரசியல்வாதி ஆவாா்சிவர்  ஜார்க்கண்ட் சட்டப் பேரவை உறுப்பினராகவும் இருந்துள்ளார். இவா் 1993 இவரொரு கொலை முயற்சி  வழக்கில்  ஏழு ஆண்டுகள்  கடுங்காவல் சிறை தண்டனை பெற்றாா்.. எனவே இவர் 1951 மக்கள் பிரதிநிதித்துவச் சட்டத்தின் கீழ் சட்டமன்ற உறுப்பினர் பதயிலிருந்து தகுதி நீக்கம் செய்யப்பட்டார்
சிட்ரஸ் கேன்கர் (நோய்)
சிட்ரஸ் கேன்கர் (CITRUS CANKER)  என்பது எலுமிச்சை தாவரங்களில் ஏற்படக்கூடிய நோயாகும். கான்கர் நோயை உண்டாக்கக் கூடிய சாந்தோமோனாஸ்.சிட்ரி குட்டையான பேசிலஸ் வகையைச் சாா்ந்தது. இதற்கு முனையில் அமைந்த ஒரு கசையிழை உள்ளது. இது 1.5 முதல் 3மியு நீளமும் 0.1 முதல் 1.5 மியு அகலமும் உடையது. இது கிராம் நெகட்டிவ் தன்மையுடைய காற்று சுவாசியாகும்
கமல் கிஷோர் பகத்
குறிப்புகள்
பகுப்பு:வாழும் நபர்கள் பகுப்பு:தகுதி நீக்கம் செய்யப்பட்ட மக்கள் பிரதிநிதிகள் பகுப்பு:ஜார்க்கண்ட் அரசியல்வாதிகள் பகுப்பு:ஜார்க்கண்டு சட்டமன்றத்தின் முன்னாள் உறுப்பினர்கள்
சிட்ரஸ் கேன்கர் (நோய்)
நோயின் அறிகுறிகள்
இந்நோய் எலுமிச்சை தாவரத்தின் இலைகள், கிளைகள், முட்கள் மற்றும் பழங்களை பாதிக்கிறது. தாவரத்தின் பசுமையான பாகங்கள் மற்றும் முதிா்ந்த பழங்களில் கொப்புளம் போன்ற பழுப்பு நிற புள்ளிகளைச் சுற்றி அடா் பழுப்பு நிற வழுவழுப்பும் பளபளப்பும் கொண்ட விளிம்புகளும் காணப்படுகின்றன. இந்தக் காயமானது முதலில் சிறிய மஞ்சள் நிறப் புள்ளிகளாகத் தோன்றி பின்பு 3 முதல் 4 மிமீ விட்டமுள்ள மிகப்பொிய காயமாக கடினமான பழுப்பு நிற பகுதியாக மாறுகிறது.இந்தப் பழுப்பு நிற கொப்புளம் போன்ற தன்மையால் சந்தையில் பழங்களின் விற்பனை விலை குறைகிறது.
நோய் சுழற்சி
நோயினை உருவாக்கும் பாக்டீாியாக்கள் தாவரத்தில் உள்ள புறத் தோல் துளைகள் வழியாகவும், புண்கள் வழியாகவும் உட்புகுகின்றன. பாதிக்கப்பட்ட ஓம்புயிாியில் அவை நன்கு பெருகி நிலைத்திருக்கின்றன. இவை காற்றின் மூலமாகவோ மழை மற்றும் சில பூச்சிகளின் மூலமாகவோ புதிய தாவரங்களுக்குப் பரவுகின்றன. நோயினால் பாதிக்கப்பட்ட தாவர நாற்றுகளை பயிரிடுதலின் மூலமும் இந்நோய் சாதாரணமாகப் பரவுகிறது. மிதமான வெப்பநிலையும் ஈரப்பதமான சூழ்நிலையும் இந்நோய் பரவ ஏற்றச் சூழ்நிலையாகும். இந்நோய் பரவுவதற்கு சாதகமான வெப்பநிலை 20c டிகிாி முதல் 35c டிகிாி ஆகும்.
பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
தில்லி சட்டமன்றத் தேர்தல், 2013
தில்லி சட்டமன்றத் தேர்தல் 4 திசம்பர் 2013ல் நடைபெற்று 8 திசம்பர் 2013ல் வாக்கு எண்ணிக்கை நடந்தது. எதிர்க்கட்சியாக இருந்த பாரதிய ஜனதா கட்சி அதிக இடங்களில் வெற்றிபெற்றிருந்த நிலையில் தனிப்பெரும்பான்மை பெறவில்லை. புதிய கட்சியான ஆம் ஆத்மி கட்சி 28 தொகுதிகளில் வெற்றி பெற்றது. ஆட்சி அமைக்க யாருக்கும் அறுதிப்பெரும்பான்மை கிடைக்காத நிலையில் தொங்கு சட்டமன்றம் நிலையில் இழுபறியில் இருந்தது.
அதிக இடங்களில் வெற்றி பெற்றிருந்த போதிலும் தனிப்பெரும்பான்மை கிடைக்காததால், பாஜக ஆட்சி அமைக்க விருப்பமில்லை என்று தெரிவித்ததை அடுத்து ஆம் ஆத்மி கட்சிக்குக் காங்கிரஸ் வெளியிலிருந்து ஆதரவு தெரிவித்தது.
மேற்கோள்கள்
பகுப்பு:2013 தேர்தல்கள்
குர்ரம் மாவட்டம்
மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 615,372 ஆகும். அதில் ஆண்கள் 3,06,935 மற்றும் பெண்கள் 3,08,393 உள்ளனர். எழுத்தறிவு 40.43% கொண்டுள்ளது. 93.82% மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 904 பேர் மட்டுமே உள்ளனர். 98.6% மக்கள் பஷ்தூ மொழி பேசுகின்றனர்.
மாவட்ட நிர்வாகம்
குர்ரம் மாவட்டம் 3 தாலுகாக்கள் கொண்டது. அவைகள்:
சட்டமன்றப் பிரதிநிதிகள்
கைபர் பக்துன்வா மாகாணச் சட்டமன்றத்திற்கு இம்மாவட்டம் இரண்டு தொகுதிகளைக் கொண்டுள்ளது.
வெளி இணைப்புகள்
பகுப்பு:பாக்கித்தானின் மாவட்டங்கள் பகுப்பு:கைபர் பக்துன்வா மாகாணத்தின் மாவட்டங்கள்
போடன்பிளாட் நடவடிக்கை
போடன்பிளாட் நடவடிக்கை (Operation Baseplate, இடாய்ச்சு: Unternehmen Bodenplatte) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு வான்படைச் சண்டை. இது பல்ஜ் சண்டையின் ஒரு பகுதியாகும். இதில் நாசி ஜெர்மனியின் வான்படையான லுஃப்ட்வாஃபே வடமேற்கு ஐரோப்பாவில் நிறுத்தப்பட்டிருந்த நேச நாட்டு வான்படைகளை அழிக்க இந்த நடவடிக்கையை மேற்கொண்டது.
மேற்குப் போர்முனையில் நேசநாட்டுப் படைகளை முறியடிக்க டிசம்பர் 16, 1944ல் ஜெர்மனி பல்ஜ் தாக்குதலை மேற்கொண்டது. ஆனால் இரு வாரங்களில் படை முன்னேற்றம் தடைபட்டு இழுபறி நிலை உருவானது. இந்த மந்த நிலையை மாற்றி தடைபட்ட தரைப்படை முன்னேற்றத்தை மீண்டும் தொடங்க ஜனவரி 1, 1945 அன்று லுஃப்ட்வாஃபே போடன்பிளாட் நடவடிக்கையை மேற்கொண்டது. பெல்ஜியம், நெதர்லாந்து மற்றும் பிரான்சு ஆகிய நாடுகளில் நிறுத்தப்பட்டிருந்த நேசநாட்டு வான்படைப்பிரிவுகளைத் தாக்கி அழித்து பல்ஜ் போர்முனையின் வான்வெளியில் வான் ஆதிக்கம் அடைவதே இத்தாக்குதலின் நோக்கம். மிக ரகசியமாக இத்தாக்குதலுக்கான ஆயத்தங்கள் நடைபெற்றதால், நேச நாட்டு உளவுத்துறைகளால் இது நடைபெறப் போகிறதென்று கண்டுபிடிக்கமுடியவில்லை. மேல்நிலை மற்றும் கீழ்நிலை உத்திகள் அளவில் இத்தாக்குதல் நேசநாட்டுப் படைகளை வியப்பில் ஆழ்த்தினாலும், நினைத்த இலக்குகளை அடைய முடியவில்லை.
இத்தாக்குதலில் லுஃப்ட்வாஃபே விமானங்கள் நூற்றுக்கணக்கான நேசநாட்டு விமானங்களை அவற்றின் ஓடுதளங்களில் அழித்தன. ஆனால் நேசநாட்டு விமான எதிர்ப்பு பீரங்கிகளால் ஜெர்மானிய விமானங்கள் பலவும் சுட்டு வீழ்த்தப்பட்டன. தாக்குதலுக்கான ஆயத்தங்கள் வெகு ரகசியமாக இருந்தபடியால் ஜெர்மானிய விமான எதிர்ப்பு பீரங்கிக் குழுமங்களுக்கும் தாக்குதலைப் பற்றிய முன்னறிவிப்பு செய்யப்படவில்லை. இதனால் லுஃப்ட்வாஃபே விமானங்களை எதிரி விமானங்கள் என்று தவறாகக் கருதி அவை தாக்கியதால், லுஃப்ட்வாஃபேக்கு மேலும் பல இழப்புகள் ஏற்பட்டன. எதிர்பார்த்தபடி பல்ஜ் போர்முனையில் லுஃப்ட்வாஃவேவினால் வான் ஆதிக்கம் பெற இயலவில்லை. நேசநாட்டு விமானங்கள் ஜெர்மானியத் தரைப்படைகளைத் தாக்குவது நிற்கவில்லை.
மேற்கோள்கள்
பகுப்பு:மேற்குப் போர்முனை (இரண்டாம் உலகப் போர்) பகுப்பு:1945 நிகழ்வுகள் பகுப்பு:செருமன் வரலாறு
நேரு அருங்காட்சியகமும் கோளகமும்
பிரதமர்கள் அருங்காட்சியகம் மற்றும் நூலக சங்கம் (Prime Ministers’ Museum and Library Society) என்பது முன்பு நேரு அருங்காட்சியகமும் கோளகமும் என்பதாகும். இது இந்தியாவின் தலைநகரான புது டில்லியில் தீன் மூர்த்தி பவன் என அழைக்கப்படும் கட்டிடத்தில் அமைந்துள்ளது. பிரித்தானியர் ஆட்சியில் பிரித்தானிய படைத்தளபதி வாழ்ந்த இந்தக் கட்டிடம், பின்னர் விடுதலை பெற்ற இந்தியாவின் முதல் பிரதமரான ஜவகர்லால் நேருவின் வசிப்பிடமாக இருந்தது. நேரு இறந்ததின் பின்னர் இக் கட்டிடம் தேசிய நினைவுச் சின்னம் ஆக்கப்பட்டு, அதில் ஒரு நூலகமும், ஒரு அருங்காட்சியகமும் அமைக்கப்பட்டது. இதிலுள்ள பல அறைகள் 1964 ஆம் ஆண்டில் நேரு இறப்பதற்கு முன் இருந்தவாறே விடப்பட்டுள்ளன. நூலகத்தில், இந்திய விடுதலைப் போராட்டத்தில் நேருவின் பங்கு, விடுதலை பெற்ற இந்தியாவின் முதல் பிரதமராக அவரது பணிகள் என்பன குறித்தவை உட்பட அவரது வாழ்க்கை குறித்த பல நூல்களும் ஆவணங்களும் உள்ளன. இந்தியாவின் தற்கால வரலாறு தொடர்பான தகவல்களைப் பெறுவதற்கு இந் நூலகம் மிகச் சிறந்ததாகக் கருதப்படுகிறது.
இக் கட்டிடத்தில் 1984 ஆம் ஆண்டு பெப்ரவரி மாதம் 6ஆம் தேதி ஒரு கோளகம் திறந்துவைக்கப்பட்டது. முன்னாள் பிரதமரும், ஜவகர்லால் நேருவின் மகளுமான இந்திரா காந்தி அதனைத் திறந்து வைத்தார். இக் கோளகம் கட்டிடத்தின் நிலத் தளத்தில் உள்ளது. இங்கே பொதுமக்களுக்கு ஆர்வத்தைத் தூண்டக்கூடிய அண்டத்தைக் குறித்த நிகழ் படங்களையும், இந்திய விண்வெளித் திட்டம் குறித்த பல நிகழ் படங்களையும் பார்க்க முடியும். விரிவுரைகளும் நிகழ்த்தப்படுகின்றன. இந்தியாவின் முதல் விண்வெளிவீரரான ராகேஷ் சர்மா பயணம் செய்த விண்கலமான சோயுஸ் டி 10 இங்கே காட்சிக்கு வைக்கப்பட்டுள்ளது.
வெளியிணைப்புக்கள்
பகுப்பு:தில்லி அருங்காட்சியகங்கள் பகுப்பு:எண்ணிம நூலகங்கள்
வயலக்காவூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆலிசு மன்ரோ
thumb
வாழ்க்கைக் குறிப்பு
இவரது தந்தையார் பெயர் லெயிட்லாவ். இவர் ஒரு விவசாயி. இவரின் தாய் அன்னி கிளார்க், இவர் ஒரு பள்ளி ஆசிரியை. ஆலிசு மன்ரோ தனது இளம் வயதிலேயே எழுத ஆரம்பித்துவிட்டார். இவரது முதல் கதையான ஒரு நிழலின் வடிவம் (The Dimensions of a Shadow) 1950 ஆம் ஆண்டில் அவர் பல்கலைக்கழகத்தில் படிக்கும் போது வெளியானது. அந்நேரத்தில் இவர் உணவு பரிமாறுபவர் மற்றும் நூலக எழுத்தர் ஆகிய வேலைகளைப் பார்த்துக் கொண்டிருந்தார். முன்ரோ ஜேம்ஸ் என்பவரை 1951-ல் திருமணம் செய்துகொண்டார். இத்தம்பதியினருக்கு ஸீய்லா, கேத்தரின், ஜென்னி ஆகிய குழந்தைகள் பிறந்தன. இதில் கேத்தரின் பிறந்த 15 மணி நேரதில் இறந்து விட்டார். 1963-ல் இத்தம்பதியினர் விக்டோரியா பகுதிக்கு குடிபெயர்ந்தனர். அங்கு முன்ரோ புத்தகங்கள் (Munro's Books) என்ற புத்தகக் கடையைத் தொடங்கினர். அக்கடையானது இன்றும் இயங்கிக் கொண்டிருக்கிறது. 1966-ல் இவர்களுக்கு ஆண்ட்றா என்ற குழந்தை பிறந்தது. இத்தம்பதியினர் 1972-ல் விவாகரத்து செய்தனர். பின்னர் முன்ரோ ஜெரால்ட் ஃப்ரீம்லின் எனும் புவியியலாளரைத் திருமணம் செய்து கொண்ட்டர். ஜெரால்ட் ஃப்ரீம்லின் 2013 ஆம் ஆண்டு மரனமடைந்தார்.
மூசா
மூசா (அரபி : موسى BC 1526- 1406BC) (Quran 20:13 ) இசுலாமியக் கோட்பாட்டின் படி "கலீம் அல்லாஹ்" (இறைவனுடன் பேசியவர்) என்று இவரை அழைப்பார்கள்." மற்ற நபிகளையும் பார்க்க அதிக முறை மூசாவின் பெயர் புனித குரானில் இடம்பெற்று உள்ளது. இவர் 120 வயது வரை வாழ்ந்ததாக நம்பப்படுகிறது. தவ்ராத் வேதம் மூசா (அலை) அவர்களுக்கு  இறைவனால் அருளப்பட்டது.
இளமை காலம்
மூசா எகிப்தில் வாழ்ந்து வந்த இசுரேலியக் குடும்பத்தில் பிறந்தவர். அந்த காலகட்டத்தில் எகிப்தை ஆண்டு வந்த பாரோ மன்னன் குறிசொல்பவர்களை நம்பும் பழக்கம் உடையவன். எகிப்தில் பிறக்க போகும் ஒரு ஆண் குழந்தையின் கையால் ஃபிர்அவுன் (பார்வோன்) மன்னனின் உயிர்க்கு ஆபத்து என்று குறி சொல்பவர்கள் சொல்ல, குறிப்பிட்ட காலம் வரை பிறக்க போகும் ஆண் குழந்தைகள் அனைத்தையும் கொல்ல ஆணை பிறப்பித்தான் மன்னன் ஃபிர்அவுன். தன்னுடைய பிள்ளையை காப்பாற்ற வேண்டுமென்று மூசா (அலை) அவர்களின் தாயார் வைக்கோலினால் படகு போன்று செய்து நைல் நதியினில் மூசா (அலை) அவர்களை மிதக்கவிட்டார். பின்பு நைல் நதிக்கு குளிக்கவந்த (பார்வோன்) ஃபிர்அவுனின் மனைவி ஆசியா ஆற்றில் மிதந்து வந்த அந்த குழந்தையை எடுத்து வளர்த்து வந்தார்.
மூசா ஃபிர்அவுனுடைய வீட்டிலேயே அவன் குடும்பத்தில் ஒருவராக வளர்ந்தார். மூசா(அலை) அவரை வளர்க்கும் பொறுப்பு சொந்த தாயார் வசமே வந்தது. எகிப்தியர்களிடம் அடிமைகளாக வேலை செய்து வந்த இஸ்ரேலியர்களை எகிப்தியர்கள் கொடுமை படுத்துவதை கண்டு மனம் நொந்து போனார் மூசா(அலை) அவர்கள். இப்படிப்பட்ட சூழ்நிலையில் ஒரு எகிப்தியரை மூசா அவர்கள் கொன்றுவிட்டார்கள். இதனால் மூசா(அலை)அவர்களை குற்றவாளி என்று கூறி தண்டனை கொடுக்குமாறு உத்தரவிட்டான் ஃபிர்அவுன். ஆனால் மூசா(அலை) அவர்கள் தப்பித்து பாலைவனத்திற்கு சென்றுவிட்டார்கள்.
நீண்ட பயணத்திற்கு பிறகு மூசா மதியன் (மிடியன்) என்ற இடத்தினை வந்தடைந்தார். மதியன் நகரத்து மக்களுக்கு இறைத்தூதராக அனுப்பப்பட்ட சுஹைப் (அலை) அவர்கள் இஸ்ரேலியர்களை வழிநடத்தி செல்ல அனுப்பப்பட்ட இறைதூதர் என்று மூசாவை அடையாளம் கண்டுகொண்டார்கள். பின்பு சிறிது காலம் அங்கே இருந்த மூசாவுக்கு சுஹைப் அவர்கள் தன்னுடைய மகள் ஷஃபூராவை திருமணம் செய்து வைத்தார். திருமணத்திற்கு பிறகு சிறிதுக் காலம் மூசா அங்கே தங்கி இருந்தார்.
இறைவனின் அழைப்பு
சினாய் மலையில் நெருப்பினை கண்ட மூஸா தன் குடும்பத்தாரிடம் "நீங்கள் இங்கே சிறிது நேரம் தங்குங்கள், நிச்சயமாக நான் நெருப்பினை கண்டேன், ஒரு வேளை அதிலிருந்து வெளிச்சத்தையோ அல்லது நாம் செல்லவேண்டிய பாதையையோ அந்த நெருப்பின் உதவிக்கொண்டு காணலாம்" என்று கூறினார்.
நெருப்பின் அருகே அவர் சென்றவுடன் "மூசாவே" என்று அழைக்கப்பட்டார்.
"நிச்சயாமாக நான் தான் உன் இறைவன். உன் காலணிகள் இரண்டையும் கழற்றிவிடும், நிச்சயமாக நீ துவா எனும் புனித பள்ளத்தாக்கில் உள்ளீர்"
இன்னும் நான் உம்மை என் தூதராகத் தேர்வுசெய்தேன் ஆதலால் வஹியின் வாயிலாக உமக்கு அறிவிக்கப்படுவதற்கு நீர் செவி ஏற்ப்பீராக.
நிச்சயமாக நான் தான் அல்லாஹ்! என்னைத் தவிர வேறு நாயன் இல்லை; ஆகவே என்னையே நீ வணங்கும்; என்னை தியானிக்கும் பொருட்டு தொழுகையை நிலை நிறுத்துவீராக."
"மூஸாவே! உம்முடைய வலது கையில் இருப்பது என்ன?" என்று இறைவன் கேட்க
அதற்கு இறைவன் "மூசாவே! அதை கீழே எறியும்" என்றான்.
மூஸா அவ்வாறு செய்ததும் அது ஊர்ந்து செல்லும் ஒரு மலை பாம்பாயிற்று.
இறைவன் கூறினான்: "அதைப் பிடியும் பயப்படாதீர் உடனே நான் அதை பழைய நிலைக்கே மீட்டுவேன்"
இன்னும் உம் கையை உம் விலாப்புறமாக புகுத்தி வெளியில் எடும் அது மாசற்ற வெண்மையாக வெளிவரும் இது மற்றோர் அத்தாட்சி ஆகும்.
இவ்வாறு என்னுடைய பெரிய அத்தாட்சிகளிலிருந்து சிலவற்றை உமக்கு காண்பிக்கிறேன் ஃபிர்அவுனிடம் நீர் செல்வீராக! நிச்சயமாக அவன் வரம்பு மீறி விட்டான்" என்றும் அல்லாஹ் கூறினான்.
அல்-கிள்ரு நபியும் மூஸா(அலை) அவர்களும்
ஒரு முறை மூசா(அலை) அவர்கள் இஸ்ரேலிய மக்களிடையே உரையாற்றிக் கொண்டிருக்கும் பொழுது அவர்களில் ஒருவர் "இந்த உலகத்தில் உள்ளவற்றை நன்கு அறிந்த மனிதர்  யார் என்று கேட்க. அதற்கு மூசா(அலை) அவர்கள் "நான் தான்" என்று யோசிக்காமல் கூறிவிட்டார்கள்.
இந்த சம்பவம் நடந்த பின்பு இறைவன் மூசாவிடம் உன்னைவிட நன்கு அறிவுடைய ஒருவர் இருக்கிறார் என்றும் அவரிடம் நீ படிப்பினைகளை கற்க வேண்டுமென்றும் இறைவன் கூற. "அவரை நான் எங்கே? எப்படி? அணுக வேண்டும்" என்று மூஸா(அலை) அவர்கள் கேட்க,
மூசா(அலை) மற்றும் அவருடைய பணியாள் ஒருவருடன் இரண்டு கடல்கள் சங்கமிக்கும் நோக்கி நடந்து கொண்டிருக்க. வழியில் கடற்கரை ஓரமாக இருந்த பாறையில் அமர்ந்தார்கள். அச்சமயம் பணியாள் கூடையிலிருந்த மீன் கடலில் துள்ளி குதித்து பனிக்கட்டியில் துளையிட்டது போன்று ஒரு பாதை அமைத்துக் கொண்டு சென்றது. இதை இருவரும் கண்டு ஆச்சரியமுற்றனர் பின்பு சிறிது நேரம் கழித்து இருவரும் நடந்த நிகழ்ச்சிகளை பற்றி சிறிதும் யோசிக்காமல் பயணத்தினை தொடர்ந்தனர்.
நெடுந்தூரம் சென்ற பின்பு "நமது உணவினை எடுங்கள் பயணக் களைப்பை நான் உணர்கிறேன் " என்று தன் பணியாளிடம் கூறினார் மூசா (அலை). தான் வைத்திருந்த கூடையினை பணியாள் பார்க்கையில் அதிலிருந்த மீன் உணவினை காணவில்லை என்றதும். " நிச்சயமாக காலையில் அந்த பாறையினில் தான் நமது உணவானது தொலைந்து இருக்க வேண்டும் நிச்சயமாக இதனை சைத்தான் தான் நம்மிடத்திலிருந்து மறைத்து இருக்க வேண்டும். இறைவன் நமக்கு கூறிய அடையாள எல்லாம் அந்த இடமாக தான் இருக்க வேண்டும்" என்று மூசா(அலை) அவர்கள் தன் பணியாளிடம் கூறி மறுபடியும் அந்த பாறையை நோக்கியவாறு நடந்தார்கள்.
மேற்கோள்கள்
1.^ a b :: www.zainab.org 2.^ Twenty Five Prophets Mentioned in the Holy Qur'an 3.^ The Truth of Life
வெளி இணைப்புகள்
பகுப்பு:நபிமார்கள் பகுப்பு:இசுலாமிய இறைத்தூதர்கள் பகுப்பு:இசுலாம்
அக்பர் அலி
அக்பர் அலி (Akbar Ali) இந்தியாவின் கர்நாடக மாநிலத்தைச் சேர்ந்த ஓர் எழுத்தாளர் ஆவார். கன்னட மொழிக் கவிஞரான இவர் 1925 ஆம் ஆம் ஆண்டு மார்ச்சு மாதம் 3 ஆம் தேதியன்று பிறந்தார்.
வாழ்க்கைக் குறிப்பு
பெல்காம் மாவட்டத்தின் கானாபூர் வட்டம் உல்லகாத்தி கிராமத்தில் அமீர்பி மற்றும் அப்பா சாகிப் தம்பதியருக்கு மகனாக அக்பர் அலி பிறந்தார். இவருக்கு 1967 மற்றும் 1984 ஆம் ஆண்டுகளில் சுமன சௌரபா என்றழைக்கப்படும்  - கர்நாடக மாநில சாகித்ய அகாடமி விருது வழங்கப்பட்டது. 1986 ஆம் ஆண்டில் அக்பர் அலி கர்நாடக சட்டமன்ற கவுன்சில் உறுப்பினரானார்.
இறப்பு
2016 ஆம் ஆண்டு பிப்ரவரி மாதம் 21 ஆம் தேதியன்று குவெம்புநகரில் உள்ள தனது இல்லத்தில் தைராய்டு புற்றுநோயால் அக்பர் அலி இறந்தார். இவருக்கு மூன்று மகன்கள் மற்றும் மூன்று மகள்கள் உள்ளனர்.
மேற்கோள்கள்
.
பகுப்பு:கன்னடக் கவிஞர்கள் பகுப்பு:கன்னட எழுத்தாளர்கள் பகுப்பு:1925 பிறப்புகள் பகுப்பு:2016 இறப்புகள் பகுப்பு:இந்திய முஸ்லிம்கள் பகுப்பு:பெளகாவி மாவட்ட நபர்கள்
கிமு 490
ஆண்டு கிமு 490 (490 BC) என்பது யூலியன் நாட்காட்டிக்கு முன்னரான உரோமை நாள்காட்டியில் ஓர் ஆண்டு ஆகும். அக்காலத்தில் இவ்வாண்டு கமேரினசு, பிளாவசு ஆகியோரின் ஆட்சி ஆண்டு (Year of the Consulship of Camerinus and Flavus) எனவும் சில வேளைகளில் பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 264" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு கிமு 490 என அழைக்கும் முறை நடைமுறைக்கு வந்தது.
மேற்கோள்கள்
பகுப்பு:கிமு ஐந்தாம் நூற்றாண்டு
ரோசிணி மல்கோத்ரா
ரோசிணி மல்கோத்ரா (Roshni Malhotra) என்பவர் எச்.சி.எல் நிறுவனத்தின் தலைமை நிர்வாக அதிகாரியாக உள்ளார். இவர் எச் சி எல் நிறுவனத்தின் உரிமையாளர் சிவ நாடார்-கிரண் நாடார் தம்பதியரின் ஒரே மகள் ஆவார். மேலும் இவர் இசைக்கலைஞராகவும், யோகா கற்றுக்கொண்டவராகவும் உள்ளார். ஹெச்சிஎல் நிறுவனத்தில் மிக பெரிய உத்திகளை வகுக்கும் பொறுப்பில் உள்ளார்.
ஆரம்பகால வாழ்க்கை மற்றும் தொழில்
ரோசிணி மல்கோத்ரா புது தில்லியில் வளர்ந்தார். அமெரிக்காவில் உள்ள நார்த்வெஸ்டர்ன் பல்கலைக்கழகத்தில் (Northwestern University) வானொலி, தொலைக்காட்சி மற்றும் திரைப்படம் சம்பந்தமாக இளங்கலைப் பட்டம் பெற்றார். கெல்லாக்ஸ் வணிகவியல் கல்லூரியில் (Kellogg School of Management) நிர்வாகவியலில் முதுகலைப் பட்டம் பெற்றுள்ளார்.
சிவ் நாடார் அறக்கட்டளை
ஸ்கை நியூஸ் (இங்கிலாந்து), சிஎன்என் (அமெரிக்கா) போன்ற நிறுவனங்களில் சில காலம் செய்தித் தயாரிப்பாளராக பணியாற்றினார். கொடையாளராகவும், அதிகாரம் மிக்க பெண் தொழிலதிபராகவும் பல விருதுகளைப் பெற்றுள்ளார். சிவ்நாடார் அறக்கட்டளையின் மூலம் சென்னையில் சிவ சுப்ரமணிய நாடார் பொறியியல் கல்லூரியை இலாப நோக்கம் இல்லாமல் நடத்திவருகிறார்.
விருது
2014ம் ஆண்டுக்கான இளம் வள்ளல் பட்டத்தை என்டிடிவி வழங்கியுள்ளது.
மேற்கோள்
பகுப்பு:வாழும் நபர்கள் பகுப்பு:இந்தியப் பெண் தொழிலதிபர்கள் பகுப்பு:தில்லி நபர்கள் பகுப்பு:1980கள் பிறப்புகள்
அனைத்து கணம்
அனைத்து கணம் (Universal Set) என்பது ஒரு குறிப்பிட்ட விவாதத்திற்கு எடுத்துக் கொண்ட அனைத்து உறுப்புகளையும் உள்ளடக்கிய தொகுப்புகளின் கணம் ஆகும். அனைத்து கணம் U என்ற குறியீட்டால் குறிப்பிடப்படும்.
எடுத்துக்காட்டு
தற்சமயம் நாம் எடுத்துக் கொண்ட விவாதத்தில் இயல் எண்களின் கணம், நிறைவெண்களின் கணம், முழு எண்களின் கணம், விகிதமுறு எண்களின் கணம், விகிதமுறா எண்களின் கணம், மெய் எண்களின் கணம் முதலியவற்றை கொண்டிருந்தால், இவற்றில் உள்ள அனைத்து கணங்களையும் உள்ளடங்கிய கலப்பெண்கள் அல்லது சிக்கலெண்களின் கணமானது, இவ்விடத்தில் அனைத்து கணம் ஆகும்.
வென்படம்
கணிதத்தில், கணங்களுக்கிடையிலான உறவுகளைக் குறிக்கவும் மற்றும் கணச்செயல்களை பார்த்து புரிந்து கொள்ளவும் நாம் பயன்படுத்தும் வரைபட விளக்கங்கள் படங்கள் என்று அழைக்கப்படுகின்றன.
மேற்கோள்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:கணக் கோட்பாடு
1-டெக்கேனால்
1-டெக்கேனால் (1- Decanol ) என்பது பத்து கார்பன்களைக் கொண்ட சங்கிலியால் ஆன ஓரு கொழுப்பு ஆல்ககால் ஆகும். இதனுடைய சுருங்கிய மூலக்கூறு வாய்பாடு C10H21OH. நிறமற்ற பாகுநிலையில் உள்ள வலுவான நெடியுடைய இத்திரவம் நீரில் கரையாது. 20 பாகை செல்சியசு வெப்பநிலையில் நீருக்கு எதிரான இதனுடைய இடைமுக இழுவிசையின் அளவு 8.97 மில்லிநியூட்டன் / மீட்டர் ( mN/m ) ஆகும்.
தீங்குகள்
தோல் மற்றும் கண்களில் டெக்கேனால் எரிச்சலை ஏற்படுத்துகிறது. இது கண்களில் தெளிக்கப்பட்டால் கண்களுக்கு நிரந்தர பாதிப்பை ஏற்படுத்தும். இதனை உள்ளிழுத்தலும் உட்கொள்ளுதலும் உடலுக்கு தீங்கை விளைவிக்கும். சுற்றுச்சூழலுக்கும் டெக்கேனால் கெடுதல் செய்கிறது.
மேற்கோள்கள்
பகுப்பு:கொழுப்பு ஆல்ககால்கள் பகுப்பு:முதன்மை ஆல்ககால்கள் பகுப்பு:ஆல்கனால்கள்
மனிதனும் தெய்வமாகலாம் (நூல்)
மனிதனும் தெய்வமாகலாம் என்னும் நூல் சுகி. சிவம் என்பவரால் எழுதப்பட்ட 33 கட்டுரைகளின் தொகுப்பாகும். இக்கட்டுரைகள் தேவியின் பெண்மணி என்னும் இதழில் தொடராக வெளிவந்தவை. கட்டுரைகளுக்குப் பொருத்தமாக அவ்விதழில் வரையப்பட்ட ஓவியங்கள் அனைத்தும் இந்நூலில் பயன்படுத்தப்பட்டு இருப்பது இந்நூலின் சிறப்பாகும். இந்நூல் மூன்று பிரிவாக உள்ளது. உணர்ச்சி வசப்படும் மனிதன் விலங்கு. அவன் தன்னை வென்றால் தெய்வம் என்று இலக்கிய இதிகாசங்களை மையப்படுத்தி முன்பகுதி அமைந்துள்ளது. அடுத்து பகவத் கீதை கூறும், மனிதன் தெய்வமாகும் இரகசியங்களை அடையாளம் காட்டி உள்ளேன். தெய்வ சம்பத் எவை! அசுர சம்பத் எவை என்கிற கீதையின் கோட்பாட்டை மையப்படுத்தி மனிதன் தெய்வமாக முடியும் என்று புலப்படுத்தி இரண்டாம் பகுதி அமைந்துள்ளது. மூன்றாவது பிரிவில் யோக சாத்திரங்களில் கூறப்படும்குண்டலினி, துரியம் எய்தும்போது மனிதன் கடவுளாகிறான் என்பதை மிகமிக எளிமையாக, விஞ்ஞானப்பூர்வமாக விளக்கப்பட்டு உள்ளது.
பகுதி 3: யோக நெறியில் மனிதனும் தெய்வமாகலாம்
பகுப்பு: 2002 தமிழ் நூல்கள் பகுப்பு: சுகி. சிவம் நூல்கள் பகுப்பு:கவிதா வெளியீடு நூல்கள் பகுப்பு:இந்தியத் தமிழ் நூல்கள்
பட்டரைபெரும்புதூர் ஊராட்சி
பட்டரைபெரும்புதூர் ஊராட்சி (Pattaraiperumbudur Gram Panchayat), தமிழ்நாட்டின் திருவள்ளூர் மாவட்டத்தில் உள்ள பூண்டி வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4653 ஆகும். இவர்களில் பெண்கள் 2292 பேரும் ஆண்கள் 2361 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தேசிய காந்தி அருங்காட்சியகம், புது டில்லி
தேசிய காந்தி அருங்காட்சியகம், புது டில்லி, தற்போது இந்தியத் தலைநகரமான புது டில்லியில், ராஜ்காட் பகுதியில் காந்தி சமாதிக்கு முன் அமைந்துள்ளது. மகாத்மா காந்தி என அழைக்கப்படும் இந்திய விடுதலைப் போராட்டத்தை முன்னின்று வழி நடத்திய காந்தி தொடர்பான காட்சிப் பொருட்கள் இங்கே வைக்கப்பட்டுள்ளன. அவர் சொந்தப் பயன்பாட்டுக்காக வைத்திருந்த பொருட்கள், கையெழுத்துப் பிரதிகள், நூல்கள், சஞ்சிகைகள், பிற ஆவணங்கள், நிழற்படங்கள், நிகழ்படங்கள் போன்ற பல இக் காட்சிப் பொருட்களுள் அடங்கியுள்ளன.
வரலாறு
1948 ஆம் ஆண்டு சனவரி 30 ஆம் தேதி மகாத்மா காந்தி சுட்டுக் கொல்லப்பட்ட பின்னர் இந்த அருங்காட்சியகத்துக்கான காட்சிப் பொருட்களைச் சேகரிக்கும் வேலை மும்பாயில் தொடங்கப்பட்டது. பின்னர் இவ் வேலை டில்லிக்கு மாற்றப்பட்டது. 1951 ஆம் ஆண்டுத் தொடக்கத்தில் கோட்டா சாலையில் உள்ள ஒரு கட்டிடம் இந்த அருங்காட்சியகத்துக்கான ஒரு மையமாக ஆக்கப்பட்டது. 1957 ஆம் ஆண்டு நடுப்பகுதியில், மான்சிங் சாலையில் இருந்த பெரிய மாளிகை ஒன்றுக்கு மாற்றப்பட்டது. இறுதியாக 1959 ஆம் ஆண்டு இதற்கென அமைக்கப்பட்ட தற்போதைய இடத்துக்கு மாற்றப்பட்டது. 1961 ஆம் ஆண்டு அப்போதைய இந்திய சனாதிபதி இராசேந்திரப் பிரசாத் அவர்களால் இது திறந்து வைக்கப்பட்டது.
இவற்றையும் பார்க்கவும்
பகுப்பு:தில்லி அருங்காட்சியகங்கள்
இயன்முறை மருத்துவத்திற்கான உலகக் கூட்டமைப்பு
இயன்முறை மருத்துவத்திற்கான உலகக் கூட்டமைப்பு (ஆங்கிலம்:WCPT) 1951 ஆம் ஆண்டு உருவாக்கப்பட்டது. இது இயன்முறை மருத்துவத்திற்கான உலகின் ஒற்றைக்குரல் ஆகும். இதில் மொத்தம் 110க்கும் மேற்பட்ட உலக நாடுகள் உறுப்பினராக உள்ளன. இதன் மூலம் 450000 இயன்முறை மருத்துவர்கள் உலகமுழுவதும் அறியப்படுகின்றனர்.
இயன்முறை மருத்துவத்திற்கான உலகக் கூட்டமைப்பு இயன்முறை மருத்துவ வளர்ச்சிக்கும் உலகளாவிய சுகாதாரத்திற்காகவும் இயங்குகிறது. இக் கூட்டமைப்பு தனி மனித உயரிய தரமான சுகாதாரம் மற்றும் அறிவியல் சார்ந்த மருத்துவ ஆராய்வு, வைத்தியம் வழங்குதல் முதலியவற்றை நெறிப்படுத்துகிறது.
இது ஒரு இலாப நோக்கற்ற அமைப்பு ஆகும். மேலும் ஐக்கிய இராஜ்யத்தில் பதிவு பெற்ற கூட்டமைப்பு ஆகும். மேலும் இது 1952 ஆம் ஆண்டு முதல்  உலக சுகாதார அமைப்பு மூலம் அங்கீகரிக்கப்பட்ட அமைப்பாக இருந்து வருகிறது.
வரலாறு மற்றும் வளர்ச்சி
1951 ஆம் ஆண்டு 11 நிறுவன உறுப்பினர்களான ஆஸ்திரேலியா, கன்னடா, டென்மார்க், பின்லாந்து, பெரிய பிரித்தானியா, நியூஸிலாந்து, நார்வே, தென் ஆப்பிரிக்கா, மேற்கு ஜெர்மனி, ஸ்வீடன் மற்றும் அமெரிக்க ஐக்கிய நாடுகள் ஆகிய நாடுகள் ஒருங்கிணைந்து இந்த கூட்டமைப்பை உருவாக்கினர்.
முதல் சர்வதேச கூட்டமும் இரண்டாவது பொதுக்கூட்டமும் 1953 ஆம் ஆண்டு ஐக்கிய இராச்சியம் நாட்டின் லண்டன் நகரில் நடந்தது. இதில் முதல் செயற்குழு தேர்ந்தெடுக்கப்பட்டது.
கூட்டங்கள்
இயன்முறை மருத்துவத்திற்கான உலகக் கூட்டமைப்பின் கூட்டங்கள் இரண்டு வருடத்திற்கு ஒரு முறை நடத்தப்படுகிறது. இயன்முறை மருத்துவத்திற்கான உலகக் கூட்டமைப்பின் கூட்டம் இயன்முறைமருத்துவத்தின் சர்வதேச அளவில் நடத்தப்படும் பெரிய கூட்டமான இதில் இயன்முறைமருத்துவர்கள், துறை சார்ந்த மருத்துவர்கள், ஆசிரியர்கள், ஆராய்ச்சியாளர்கள், மேலாளர்கள் மற்றும் கொள்கை தயாரிப்பாளர்களின் ஒருங்கிணைப்பு ஆகும். மேலும் இது துறை சார்ந்த வளர்ச்சி முன்னேற்றம் மற்றும் நடப்பு நிகழ்வுகள் ஆகியன பற்றி விவாதிக்கும் கூட்டம் ஆகும். இயன்முறை மருத்துவத்திற்கான உலகக் கூட்டமைப்பின் கூட்டம் 2021 ஆம் ஆண்டு ஐக்கிய அரபு அமீரகம் நாட்டில் உள்ள துபாய் நகரில் நடைபெற உள்ளது.
மேற்கோள்கள்
பகுப்பு:இயன்முறை மருத்துவம் பகுப்பு:இயன்முறைமருத்துவ அமைப்புக்கள்
1750
1750 (MDCCL) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டாகும். 11-நாட்கள் பின்தங்கிய பழைய யூலியன் நாட்காட்டியில் இவ்வாண்டு ஒரு திங்கட்கிழமையில் ஆரம்பமானது.
இங்கிலாந்தில் தொழிற்புரட்சி ஆரம்பமானது.
மண்சோறு
மண் சோறு (Mansoru) 1984 ஆம் ஆண்டு வெளிவந்த தமிழ்த் திரைப்படமாகும். கந்தசாமி சிங்காரம் இயக்கத்தில் வெளிவந்த இத்திரைப்படத்தில் பாண்டியன், சுலோச்சனா மற்றும் பலரும் நடித்துள்ளனர்.
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:சங்கர் கணேஷ் இசையமைத்த திரைப்படங்கள் பகுப்பு:பாண்டியன் நடித்த திரைப்படங்கள்
செந்தூரம்
செந்தூரம் 1998 ஆம் ஆண்டு பிரகாஷ் ராஜ், தேவயானி, ராதிகா மற்றும் மூர்த்தி நடிப்பில், இளையராஜா இசையில், சங்கமன் இயக்கத்தில், ஆர். பி. சுந்தரலிங்கம் தயாரிப்பில் வெளியான தமிழ் திரைப்படம்.
கதைச்சுருக்கம்
சிறையில் இருக்கும் கத்தாழை (மூர்த்தி) தன் கடந்த காலத்தை நினைக்கிறான்.
கத்தாழை மனவளர்ச்சி குறைந்த மாற்றுத்திறனாளி. அவனது அப்பாவித்தனத்தை பயன்படுத்தி ஊரார் அவனிடம் வேலை வாங்குகின்றனர். அவனுக்குத் திருமணம் செய்துகொள்ள மிக விருப்பம். ஆனால் அவ்வூரைச் சேர்ந்த பெண்களுக்கு அவனைத் திருமணம் செய்ய விருப்பமில்லை. முத்து மாணிக்கம் (பிரகாஷ் ராஜ்) அந்த கிராமத்தின் மரியாதைக்குரிய பெரிய மனிதர். தேவதா (ராதிகா) அவர் மனைவி. இவர்களுக்குக் குழந்தை இல்லை.
மேகலா என்கிற ஒத்த ரோசா (தேவயானி) அந்த கிராமத்திற்கு வருகிறாள். திருவிழாக்களில் நடனமாடி சம்பாதித்தத் தன் தாயின் இறப்புக்குப் பின் மேகலா நடனமாடும் தொழிலை செய்கிறாள். அவ்வாறு நடனமாட சென்ற இடத்தில் அவளை ஒருவன் மானபங்கப்படுத்துகிறான். அதனால் அந்தத் தொழிலை விட்டுச்செல்ல நினைக்கும் அவளுக்கு அடைக்கலம் தருகிறார் முத்து மாணிக்கம்.
முத்து மாணிக்கத்தின் பண்ணை வீட்டில் தங்கி அவரின் ஆதரவில் வாழ்கிறாள். அவளையும் முத்து மாணிக்கத்தையும் தொடர்புபடுத்தி ஊரார் தவறாக பேசுகிறார்கள். கத்தாழைக்கு நடக்க இருந்த திருமணம் நின்றுபோகிறது. ஊரார் அவனைக் கேலிசெய்கின்றனர். தனக்கொரு ஆதரவு வேண்டுமென்று எண்ணும் மேகலா, கத்தாழையைத் திருமணம் செய்கிறாள். இருவரும் மகிழ்ச்சியாக வாழ்கின்றனர். முத்து மாணிக்கம் மேகலாவைத் தனக்கு சொந்தமாக்க எண்ணுகிறார். அவரின் மனைவி தேவதா கர்ப்பமாகிறாள்.அதன்பின் நடப்பது மீதிக்கதை.
இசை
படத்தின் இசையமைப்பாளர் இளையராஜா. பாடலாசிரியர்கள் வாலி, புலமைப்பித்தன் மற்றும் கங்கை அமரன்.
மேற்கோள்கள்
பகுப்பு:1998 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:பிரகாஷ் ராஜ் நடித்த திரைப்படங்கள் பகுப்பு:ராதிகா நடித்த திரைப்படங்கள் பகுப்பு:தேவயானி நடித்த திரைப்படங்கள்
என். எஸ். வி. சித்தன்
'''என். எஸ். வி. சித்தன்'(N. V. S Chitthan'')(பிறப்பு 12 ஏப்ரல் ,1934) ஒரு தமிழக அரசியல்வாதி. இவர் இந்திய நாடாளுமன்ற உறுப்பினராகவும் தமிழ்நாடு சட்டமன்ற உறுப்பினராகவும் இருந்துள்ளார்.
இவர் சென்னை மாநிலத்தின் சட்டமன்றத்திற்கு 1967, 1980 மற்றும் 1984ஆம் ஆண்டுகளில் நடைபெற்றத் தேர்தலில் திருமங்கலம் சட்டமன்றத் தொகுதியிலிருந்து இந்திய தேசிய காங்கிரசு சார்பாக  தேர்ந்தெடுக்கப்பட்டார்.
மேலும் இவர் இந்திய நாடாளுமன்ற மக்களவைக்கு திண்டுக்கல் மக்களவைத் தொகுதியிலிருந்து 1996, 2004 மற்றும் 2009-ல் இந்திய தேசிய காங்கிரசு சார்பாக தேர்ந்தெடுக்கப்பட்டார்.
வெளி இணைப்புகள்
சித்தனின் வாழ்க்கைக் குறிப்பு
பகுப்பு:தமிழக அரசியல்வாதிகள் பகுப்பு:மதுரை மாவட்ட நபர்கள் பகுப்பு:திருமங்கலம் பகுப்பு:1934 பிறப்புகள் பகுப்பு:11வது மக்களவை உறுப்பினர்கள் பகுப்பு:14வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:வாழும் நபர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
அன்னை ஆயிஷா கலை அறிவியல் மகளிர் கல்லூரி
அன்னை ஆயிஷா கலை அறிவியல் மகளிர் கல்லூரி பெரம்பலூர் மாவட்டம் வாலிகண்டபுரத்தில் உள்ள ஒரு கலை அறிவியல் மகளிர் கல்லூரி ஆகும்.இது 2016 ஆம் ஆண்டு நிறுவப்பட்டது. இக்கல்லூரி பாரதிதாசன் பல்கலைக்கழகத்துடன் இணைந்துள்ளது. இந்த கல்லூரி கலை மற்றும் அறிவியல் ஆகியவற்றில் பல்வேறு படிப்புகளை வழங்குகின்றது.
அன்னை ஆயிஷா கலை அறிவியல் மகளிர் கல்லூரி லெப்பைக்குடிக்காடு சங்கம் அறக்கட்டளையின் ஒரு கல்வி நிறுவனமாகும். பெண் கல்வியாளர்களை ஊக்குவிக்கும் வகையில் 2016 ஆம் ஆண்டில் நிறுவப்பட்டது. .
ஆதாரங்கள்
பகுப்பு:பெரம்பலூர் மாவட்டத்திலுள்ள கல்வி நிலையங்கள் பகுப்பு:இந்தியாவில் உள்ள இசுலாமியக் கல்லூரிகள் பகுப்பு:பாரதிதாசன் பல்கலைக்கழக இணைவுக்கல்லூரிகள் பகுப்பு:மகளிர் கல்லூரிகள்
11 அக்டோபர் 2007 அஜ்மீர் குண்டு வெடிப்புகள்
ராஜஸ்தான் மாநிலம் அஜ்மீர் நகரில் உள்ள கவாஜா மொய்னுதீன் சிஸ்தி தர்காவில் 2007ம் ஆண்டு அக்டோபர் மாதம் 11ந்தேதி ரமலான் நோன்பு திறக்கும் நிகழ்ச்சி நடந்தது. அப்போது சக்தி வாய்ந்த குண்டு வெடித்தது. இந்த குண்டு வெடிப்பில் 3 பேர் பலி ஆனார்கள். 20 பேர் படுகாயம் அடைந்தனர்.
ராஜஸ்தான் மாநில தீவிரவாதத் தடுப்புப் பிரிவு காவல்துறையினர் புலன் விசாரணை செய்து`அபினவ் பாரத் என்ற தீவிரவாத இயக்கத்தை சேர்ந்த தேவேந்திர குப்தா, சந்திரசேகர் பரோட் என்ற இருவரை கைது செய்துள்ளனர். கைதான இருவருக்கும் மராட்டிய மாநிலம் மாலேகான் குண்டு வெடிப்பில் கைதான பெண் சாமியார் பிரஞ்யா சிங் தாக்குருடன் நெருங்கிய தொடர்பு இருப்பதும் விசாரணையில் தெரியவந்துள்ளது.
விசாரணை
இந்த குண்டு வெடிப்பு தொடர்பான விசாரணையை தொடங்கிய போலீசார் அம்மாநில பயங்கரவாத தடுப்பு பிரிவிடம் விசாரணையை ஒப்படைத்தது. அதன் பின்னர், வழக்கு தேசியப் புலனாய்வு அமைப்பிடம் ஒப்படைக்கப்பட்டது.
தேசிய புலனாய்வு சிறப்பு நீதிமன்றம் 149 சாட்சிகளிடம் விசாரணை நடத்தியது. மேலும் அரசு தரப்பில் 451 ஆவணங்கள் தாக்கல் செய்யப்பட்டன. மார்ச் 22, 2017 அன்று சிறப்பு நீதிபதி தினேஷ் குப்தா 500 பக்கங்கள் கொண்ட தீர்ப்பை வழங்கினார்.
குற்றவாளிகள்
இந்த வழக்கில் ராஷ்டிரிய சுயம்சேவாக் சங்கம் என்ற இந்து அமைப்பில் முன்பிருந்த பவேஷ் பட்டேல் மற்றும் தேவேந்திர குப்தா ஆகிய இருவருக்கும் தேசிய புலனாய்வு சிறப்பு நீதிமன்றம் ஆயுள் தண்டனை விதித்து மார்ச் 22, 2017 அன்று தீர்ப்பளித்தது.
ஆதாரம்
பகுப்பு:இந்தியாவில் தீவிரவாதத் தாக்குதல்கள் பகுப்பு:2007 நிகழ்வுகள் பகுப்பு:அஜ்மீர் மாவட்டம்
கன்னிமரத் தேக்கு
கன்னி மரம் (Kannimara Teak) என்பது உலகின் மிகப்பெரிய, வயதான தேக்கு மரமாகும். இது தென் இந்தியாவின், கேரளம் மாநிலத்தில் பாலக்காடு மாவட்டம் பரம்பிக்குளம் வனவிலங்கு சரணாலயத்தின், பரம்பிக்குளம் புலிகள் சரணாலயத்தில் உள்ள  மரமாகும். இந்த மரம் துணக்கடலில் இருந்து 7 கி.மீ. தொலைவில் உள்ளது. இம்மரத்தின் வயது சுமார் 465 ஆகும். இந்த தேக்கு மரத்தின் உயரம் 39.98 மீ, சுற்றளவு 7.150 மீட்டர் ஆகும். இந்திய ஒன்றிய அரசு 1994-95 இல் இருந்து மகாவிருட்ச புரஸ்கார் திட்டத்தின்கீழ் இந்த மரத்தை பராமரித்து வருகிறது.
உள்ளூர் பழங்குடி மக்களின் நம்பிக்கையின்படி, ஒரு காலத்தில் இந்த மரத்தை வெட்ட முயன்றபோது, இதன் வெட்டுப்பட்ட இடத்திலிருந்து குருதி வெளியேறியதாகவும், அப்போதிருந்து, இந்த மரத்தை பரம்பிகுளத்தில் உள்ள பழங்குடியினர் “கன்னி மரம்” என்று வணங்கினர். இவ்வாறு இந்த மரம் கன்னிமாரம் என்று பெயர்பெற்றது.
குறிப்புகள்
பகுப்பு:இந்தியாவில் உள்ள தனிப்பட்ட மரங்கள் பகுப்பு:பாலக்காடு மாவட்டம்
டுரோய்னா சண்டை
டுரோய்னா சண்டை (Battle of Troina) என்பது இரண்டாம் உலகப் போரின் போது சிசிலியில் நடைபெற்ற ஒரு சண்டை. சிசிலியப் படையெடுப்பின் ஒரு பகுதியான இதில் அமெரிக்கப் படைகள் ஜெர்மானியப் படைகளை முறியடித்து டுரோய்னா நகரைக் கைப்பற்றின. ஜூலை 31 - ஆகஸ்ட் 6, 1943 காலகட்டத்தில் நிகழ்ந்த இச்சண்டையில் அமெரிக்க 7வது ஆர்மியின் படைப்பிரிவுகள் எட்னா அரண்கோட்டின் ஒரு பகுதியான டுரோய்னா நகர் மற்றும் அதை சுற்றுப்புறங்களைத் தாக்கியது. கரடுமுரடணான நிலவியல் அமைப்பும், பலமான பாதுகாவல் நிலைகளும் அச்சுப் படைகளுக்கு சாதகமாக இருந்தன. ஏழு நாட்கள் கடுமையான சண்டைக்குப் பின் டுரோய்னா நகரம் அமெரிக்கப் படைகளால் கைப்பற்றப்பட்டது
பகுப்பு:இத்தாலியப் போர்முனை (இரண்டாம் உலகப்போர்) பகுப்பு:1943 நிகழ்வுகள்
ரொட்டுமா
ரொட்டுமா (Rotuma) பிஜி நாட்டின் சார்புப் பகுதியாகும். இது ரொட்டுமா, அதன் அண்டைத் தீவுகள் ஆகியவற்றை உள்ளடக்கியது. பிற மாவட்டங்களைவிடவும் இதற்கு தன்னாட்சி அதிகாரம் வழங்கப்பட்டுள்ளது. இங்கே ரொட்டுமர் என்ற பூர்விக குடியினர் வாழ்கின்றனர். இவர்களின் எண்ணிக்கை 10,000 ஆகும். பிஜியின் பாராளுமன்றத்திற்கு ரொட்டுமர் ஒருவர் தேர்ந்தெடுக்கப்படுவார். இவர்களில் பெரும்பான்மையினர் பிஜியின் பிற பகுதிகளில் வாழ்கின்றனர்.
மக்கள்
இங்கு 2,002 மக்கள் வாழ்கின்றனர். இவர்களில் 1,046 பேர் ஆண்கள், 956 பெண்கள் ஆவர். 89 பிஜியர்களும், 20 பிஜி இந்தியர்களும், 1,893 ஏனைய இனத்தைச் சேர்ந்த மக்களும் வாழ்கின்றனர்.
தமிழ் ஒருங்குறி
தமிழ் ஒருங்குறி என்பது தமிழ்நாடு, இலங்கை, சிங்கப்பூர், மலேசியா ஆகிய நாடுகளில் உள்ள தமிழ், படகா, சௌராட்டிரம் மொழிகளுக்கான எழுத்துக்களைக் கொண்ட ஒருங்குறிகள் ஆகும். தமிழ் ஒருங்குறி ஒருங்குறியில் தமிழுக்கு ஒதுக்கப்பட்டுள்ள இடம்.
வெளி இணைப்புகள்
பகுப்பு:தமிழ்க் கணிமை பகுப்பு:ஒருங்குறி